Η **Μπρουκ Κάρολ Γουίλμπεργκερ** (**Αγγλικά: Brooke Carol Wilberger**, 20 Φεβρουαρίου 1985 – 25 Μαΐου 2004) ήταν μια Αμερικανίδα φοιτήτρια από την πολιτεία του Όρεγκον που έπεσε θύμα απαγωγής, βιασμού και ανθρωποκτονίας. Η εξαφάνιση της καλύφθηκε από τα εθνικά μέσα ενημέρωσης και ήταν μια από τις πιο δημοσιευμένες υποθέσεις στην ιστορία του Όρεγκον.

Τα πρώτα χρόνια
---------------

Η Μπρουκ Γουίλμπεργκερ γεννήθηκε στο Φρέσνο της Καλιφόρνια, στις 20 Φεβρουαρίου του 1985, από τον Γκρεγκ και την Κάμι Γουίλμπεργκερ, και είχε τρεις αδερφές και δύο αδελφούς. Ήταν μια μικροκαμωμένη και όμορφη κοπέλα που λάτρευε την πίτσα. Εντούτοις, ήταν μια δυναμική αθλήτρια που αγαπούσε το ποδόσφαιρο και το σνόουμπορντ. Επίσης ήταν πιστό μέλος της Εκκλησίας του Ιησού Χριστού των Αγίων των Τελευταίων Ημερών, ήταν γλυκομίλητη, πολύ αγαπητή, εξωστρεφείς, σχολαστική στα προσωπικά και στα οικονομικά της ζητήματα, καθώς και μια εξαιρετική μαθήτρια. Αποφοίτησε από το Λύκειο Elmira κοντά στο Γιουτζίν του Όρεγκον.  Όταν ήταν μικρή είχε θέματα στην ομιλία και στην έκφραση. Παρόλο που ξεπέρασε αυτή την μαθησιακή δυσκολία, μόλις τελείωσε το Λύκειο, αποφάσισε να σπουδάσει λογοθεραπεία στο Πανεπιστήμιο Brigham Young στο Πρόβο της Γιούτα, για να βοηθήσει άλλους ανθρώπους που αντιμετώπιζαν αυτό το πρόβλημα. Είχε μόλις ολοκληρώσει το πρώτο έτος σπουδών της, τη στιγμή της απαγωγής της.  Εκείνο το διάστημα, ο σύντροφος της, Τζάστιν Μπλέικ, υπηρετούσε ως ιεραπόστολος Μορμόνος στη Βενεζουέλα.

Εξαφάνιση
---------

Την εποχή της εξαφάνισης της, η Μπρουκ βρισκόταν σε καλοκαιρινές διακοπές, και εργαζόταν εθελοντικά για μια από τις αδερφές της στην πόλη Κορβάλλης του Όρεγκον. Το πρωί της 24ης Μαΐου του 2004, η Γουίλμπεργκερ εθεάθη για τελευταία φορά να καθαρίζει φωτιστικά στο πάρκινγκ των διαμερισμάτων Oak Park, τα οποία διαχειρίζονταν η αδερφή και ο κουνιάδος της, στην άκρη της πανεπιστημιούπολης του Όρεγκον.

Έρευνα
------

### Αρχικές προσπάθειες

Όταν η Μπρουκ εξαφανίστηκε, η αστυνομία άρχισε αμέσως τις έρευνες – ενάντια στην κανονική διαδικασία. Ο υπολοχαγός Ρον Νόμπλ του Αστυνομικού Τμήματος του Κορβάλλης σχολίασε τα εξής: «*Κανονικά, δεν θα ξεκινούσαμε αμέσως τις έρευνες.* *Πολλές φορές οι ενήλικες φεύγουν και επιστρέφουν σύντομα. Συνεπώς, το συνηθισμένο θα ήταν να δώσουμε χρόνο για να δούμε αν η κοπέλα θα εμφανιζόταν την επόμενη μέρα*». Ωστόσο, σε αυτή την περίπτωση, οι αστυνομικοί συμφώνησαν με την οικογένεια της, ότι η Μπρουκ δεν ήταν ο τύπος του κοριτσιού που θα εξαφανιζόταν μόνη της. Η Εκκλησίας στην οποία η κοπέλα ήταν μέλος δεν έμεινε με σταυρωμένα χέρια και οργάνωσε ξεχωριστή έρευνα με πολίτες της Κορβάλλης. 

Η έρευνα επικεντρώθηκε αρχικά σε ένα άντρα ονόματι Σουνγκ Κου Κιμ. Καθώς όμως η αστυνομία προσπαθούσε να διαπιστώσει αν είχε ανάμειξη στην εξαφάνιση της Μπρουκ, ανακάλυψε ότι ο Κιμ είχε κάνει πολλές διαρρήξεις και είχε ληστέψει την περιουσία πολλών γυναικών στην Κομητεία Γιάμχιλ. Παραπέμφθηκε σε δίκη και έλαβε ποινή φυλάκισης 11 ετών για τα εγκλήματα του. Αποφυλακίστηκε τον Δεκέμβριο του 2012 μετά από περίπου επτά χρόνια. Ωστόσο δεν βρέθηκαν στοιχεία που να τον συνδέουν με την υπόθεση της Μπρουκ Κάρολ Γουίλμπεργκερ.

### Τζόελ Πάτρικ Κόρτνεϊ

Στις 30 Νοεμβρίου του 2004, μια φοιτήτρια από το Πανεπιστήμιο του Νέου Μεξικού, που βρισκόταν στην περιοχή λόγο ενός προγράμματος ανταλλαγής φοιτητών, έπεσε θύμα απαγωγής από έναν άγνωστο σε εκείνη άντρα, ο οποίος την ξυλοκόπησε και την βίασε. Εκείνη κατάφερε να δραπετεύσει και αργότερα αναγνώρισε τον απαγωγέα και βιαστή της στο πρόσωπο του Τζόελ Πάτρικ Κόρτνεϊ. Επιπρόσθετα, ένα πράσινο βαν που άνηκε στον δράστη, εντοπίστηκε από πολλά άτομα, συμπεριλαμβανομένου ενός υπαλλήλου της OSU, στην περιοχή και οι ερευνητές όταν το εξέτασαν, βρήκαν το DNA και μαλλιά της Μπρουκ.  Τον Αύγουστο του 2005, ο Τζόελ Κόρτνεϊ κατηγορήθηκε για 19 περιπτώσεις δολοφονίας, απαγωγής, σεξουαλικής κακοποίησης, βιασμού και σοδομισμού. Ενώ ανέμενε να δικαστεί για τα εγκλήματα του, οι αρχές τον ανέκριναν για την εξαφάνιση της Μπρουκ Γουίλμπεργκερ, της οποία τρίχες από τα μαλλιά και το DNA βρέθηκε στο όχημα του. Εκείνος αρνήθηκε ότι γνώριζε την κοπέλα και επέμενε ότι δεν είχε σχέση με την υπόθεση της. Εντούτοις, στις 12 Σεπτεμβρίου του 2007, ομολόγησε την απαγωγή και την δολοφονία της Μπρουκ και πείστηκε να δώσει πληροφορίες για την δράση του και για το που είχε θάψει την σωρό της κοπέλας, με κάποιες προϋποθέσεις. Ο Τζόελ Κόρτνεϊ απαίτησε από τις αρχές ότι: οι εισαγγελείς δεν θα ζητούσαν τη θανατική του ποινή, ότι δεν θα κατηγορούνταν για τα άλλα του εγκλήματα και μετά την καταδίκη του, οι δικαστικές αρχές δεν θα είχαν δικαίωμα ένστασης όσον αφορά την ποινή του και ότι θα φυλακιζόταν στο Νέο Μεξικό.  Το αίτημα του έγινε δεκτό.

Τα δικαστικά έγγραφα που κυκλοφόρησαν το 2008, αποκάλυψαν λεπτομέρειες που έδειχναν ότι ο Κόρτνεϊ ήταν στην πόλη Κορβάλλης όταν εξαφανίστηκε η Γουίλμπεργκερ. Προηγουμένως είχε προσπαθήσει να απαγάγει άλλες δύο φοιτήτριες, αλλά αυτές του ξέφυγαν. Μετά είδε την Μπρουκ να καθαρίζει και πάρκαρε το φορτηγό του κοντά της, κλείνοντας της όλες τις πιθανές εξόδους διαφυγής. Την πλησίασε υποδυόμενος τον ντελιβερά. Κατόπιν την απήγαγε υπό την απειλή μαχαιριού και την ανάγκασε να μπει στο όχημα του. Οι ένοικοι στο συγκρότημα άκουσαν τις κραυγές της Μπρουκ άλλα όταν βγήκαν έξω ήταν πλέον αργά, καθώς βρήκαν μόνο τα παπούτσια της κοπέλας. Σύμφωνα με τους εισαγγελείς, ο Τζόελ Κόρτνεϊ έδεσε με μονωτική ταινία την Μπρουκ και την οδήγησε βαθιά στο δάσος. Επέστρεψε όμως αργότερα στην πόλη για να αγοράσει φαγητό ενώ είχε ακόμα την Μπρουκ δεμένη στο βαν του. Σύμφωνα με τον Τζόελ Κόρτνεϊ, την κράτησε στη ζωή όλη τη νύχτα πριν τη βιάσει το επόμενο πρωί. Στη συνέχεια την σκότωσε χτυπώντας την στο κεφάλι, όταν προσπάθησε να αντισταθεί στον βιασμό της.

Καταδίκη
--------

Η δίκη του Τζόελ Πάτρικ Κόρτνεϊ ορίστηκε για την 1η Φεβρουαρίου του 2010.  Αναμενόταν να κατηγορηθεί σε σχέση με την παραλίγο απαγωγή, απόπειρα σεξουαλικής επίθεσης και απόπειρα δολοφονίας δύο φοιτητριών του κρατικού πανεπιστημίου του Όρεγκον που συνέβη την ίδια ημέρα που εξαφανίστηκε η Μπρουκ. Κανονικά ο βιασμος και η δολοφονία της **Μπρουκ Κάρολ Γουίλμπεργκερ** είναι ένα έγκλημα που υπόκειτο σε θανατική ποινή στο Όρεγκον. Ωστόσο, λόγω των όρων που είχε κάνει με τις αρχές, ο Κόρτνεϊ γλίτωσε την πιθανότητα της θανατικής ποινής λαμβάνοντας ισόβια κάθειρξη χωρίς δυνατότητα αναστολής. Επίσης, οι εισαγγελείς απέσυραν τις υπόλοιπες κατηγορίες εναντίον του και φυλακίστηκε στο Νέο Μεξικό (όπως είχε ζητήσει), την πολιτεία καταγωγής του για να εκτίσει την ποινή του. 

Ο εισαγγελέας της Κομητείας Μπέντον ανακοίνωσε την ανάκτηση του σώματος του Γουίλμπεργκερ (χωρίς να αποκαλύψει λεπτομέρειες για την τοποθεσία) σε συνέντευξη Τύπου την ημέρα της ομολογίας του δράστη. Αργότερα αποκαλύφθηκε ότι το πτώμα το είχε θάψει στο δάσος, κοντά σε έναν εγκαταλελειμμένο δρόμο υλοτομίας μεταξύ Μπλότζετ και Ρεν,  που βρίσκεται στην περιοχή της ακτής του Όρεγκον.

Κάλυψη από τα ΜΜΕ
-----------------

Η υπόθεση της Μπρουκ Κάρολ Γουίλμπεργκερ καλύφθηκε αρκετές φορές στο τηλεοπτικό πρόγραμμα *America's Most Wanted* του τηλεοπτικού σταθμού Fox μεταξύ 2004 και 2006   Επιπλέον, η εκπομπή *Montel Williams Show* πήρε συνέντευξη από τρία αδέρφια της Μπρουκ, δηλαδή την Σάνον, τον Σπένσερ και την Τζέσικα, στις 29 Νοεμβρίου του 2004.   Επίσης, το πρόγραμμα *20/20 του καναλιού* ABC News εξέτασε την εξαφάνιση του Γουίλμπεργκερ μαζί με αυτήν της Μάουρα Μάρεϊ στις 17 Μαρτίου του 2006  

Επιπρόσθετα, το Investigation Discovery Channel απεικόνισε την ιστορία της Μπρουκ σε τρεις διαφορετικές σειρές: (α) *On the Case with Paula Zahn*, (β) *FBI: Criminal Pursuit*, (γ) *Motives & Murders: Cracking The Case.*

Τέλος, ο τηλεοπτικός σταθμός *Dateline NBC* μετέδωσε μια δίωρη ειδική εκπομπή για την υπόθεση στις 4 Φεβρουαρίου του 2011.   Επίσης, η σειρά ντοκιμαντέρ *It Takes A Killer* του διαδικτυακού καναλιού Oxygen κάλυψε επίσης την υπόθεση στις 6 Ιανουαρίου του 2017.

Αναφορές
--------

1. ↑  Moran, Jack (September 22, 2009). «Killer's guilty plea brings family closure». *Eugene Register-Guard*.. Ανακτήθηκε στις September 22, 2009.
2. ↑  «Brooke Wilberger's remains found in coastal range, killer sentenced to life in prison». *Statesman Journal* (Salem, Oregon). September 21, 2009.. Ανακτήθηκε στις September 22, 2009.  [*νεκρός σύνδεσμος*]
3. ↑  «Waiting for Brooke». *The Register-Guard* (Eugene, Oregon: GateHouse Media). May 24, 2005.. Ανακτήθηκε στις March 18, 2017.
4. ↑  «Authorities Charge Man With Murder». *America's Most Wanted*. Αρχειοθετήθηκε από το πρωτότυπο στις 26 Οκτωβρίου 2012. Ανακτήθηκε στις 13 Απριλίου 2007.
5. ↑  Schabner, Dean; Netter, Sarah (September 21, 2009). «Brooke Wilberger found: Killer gives location of remains to avoid death penalty». *ABC News* (New York City: American Broadcasting Company). .
6. ↑  Hunter, Donna (August 14, 2008). «Vanished: Two coeds, two horrifying mysteries». *20/20* (New York City: ABC News). .
7. ↑  «Suspect Charged With Murder Of Brooke Wilberger». *KUTV.com*. Αρχειοθετήθηκε από το πρωτότυπο στις 26 Σεπτεμβρίου 2007. Ανακτήθηκε στις 13 Απριλίου 2007.
8. ↑  «Crime Alert Archive». *fa.oregonstate.edu* (στα Αγγλικά). Oregon State University. 3 Αυγούστου 2005. Αρχειοθετήθηκε από το πρωτότυπο στις 19 Μαρτίου 2017. Ανακτήθηκε στις 18 Μαρτίου 2017.
9. ↑  «Sung Koo Kim gets nearly six years for underwear thefts». *KATU.com*. Αρχειοθετήθηκε από το πρωτότυπο στις 3 Μαΐου 2007. Ανακτήθηκε στις 13 Απριλίου 2007.
10. ↑  McCall, William (September 22, 2009). «Slain BYU student's Ore. mother grateful case over». *Boston.com*. Associated Press.. Ανακτήθηκε στις June 22, 2015.
11. ↑  «Joel Patrick Courtney, serial killer & rapist». *Crime Library*. Atlanta, Georgia: TruTV. Αρχειοθετήθηκε από το πρωτότυπο στις 3 Μαρτίου 2006. Ανακτήθηκε στις 8 Μαρτίου 2006.
12. ↑  «DA: 'His intent was that no one ever find her'» (στα αγγλικά). *KVAL.com* (Corvallis, Oregon: Sinclair Interactive Media). September 21, 2009. Αρχειοθετήθηκε από το πρωτότυπο στις May 30, 2015.. Ανακτήθηκε στις March 18, 2017.
13. ↑  «Η δολοφονία της Μπρουκ Γουίλμπεργκερ». .
14. ↑  «Η δολοφονία της Μπρουκ Γουίλμπεργκερ». .
15. ↑  «Η δολοφονία της Μπρουκ Γουίλμπεργκερ». .
16. ↑  Booth, Michael (September 5, 2009). «Courtney headed for trial». *Corvallis Gazette-Times*.. Ανακτήθηκε στις September 22, 2009.
17. ↑  Beck, Rachel (September 24, 2009). «Court unseals Courtney plea deal». *Corvallis Gazette-Times*. .
18. ↑  «To Avoid Death Penalty, Joel Courtney Reveals Location of Student Brooke Wilberger's Body - True Crime Report». *True Crime Report*. 22 Σεπτεμβρίου 2009. Ανακτήθηκε στις 18 Μαρτίου 2017.
19. ↑  Beck, Rachel (September 22, 2009). «Wilberger's remains recovered; Courtney pleads guilty to murder». *Corvallis Gazette-Times*. .
20. ↑  Beck, Rachel (30 Σεπτεμβρίου 2009). «Authorities finish recovering remains of Brooke Wilberger». *Albany Democrat-Herald*. Albany, Ore. Ανακτήθηκε στις 11 Νοεμβρίου 2017.
21. ↑  Rosu-Urdes, Sabina (September 22, 2009). «BREAKING NEWS: Press Conference - Brooke Wilberger's Remains Found». *KEZI*. Αρχειοθετήθηκε από το πρωτότυπο στις September 25, 2009. .
22. ↑  
«America's Most Wanted | Missing Persons | Brooke Wilberger Case». 21 Σεπτεμβρίου 2009. Αρχειοθετήθηκε από το πρωτότυπο στις 23 Μαρτίου 2012. Ανακτήθηκε στις 22 Ιουνίου 2015.
23. ↑  
«America's Most Wanted | Missing Data File for Brooke Carol Wilberger». Αρχειοθετήθηκε από το πρωτότυπο στις 27 Μαρτίου 2006. Ανακτήθηκε στις 19 Μαρτίου 2017.
24. ↑  
«"The Montel Williams Show" | Vanished Without a Trace (TV Episode 2004)». *Internet Movie Database (IMDb)*. 29 Νοεμβρίου 2004. Ανακτήθηκε στις 19 Μαρτίου 2017.
25. ↑  
«CBS Television Distribution - Best of Montel». *www.montelshow.com*. 29 Νοεμβρίου 2004. Αρχειοθετήθηκε από το πρωτότυπο στις 5 Δεκεμβρίου 2004. Ανακτήθηκε στις 19 Μαρτίου 2017.
26. ↑  
«20/20 | Vanished: Two Coeds, Two Horrifying Mysteries». *20/20* (ABC News). March 17, 2006.. Ανακτήθηκε στις March 19, 2017.
27. ↑  
«20/20 | Vanished: Two Coeds, Two Horrifying Mysteries». *Internet Movie Database (IMDb)*. 17 Μαρτίου 2006. Ανακτήθηκε στις 16 Μαρτίου 2017.
28. ↑  
Raskauskas, Nancy (January 31, 2011). «Brooke Wilberger back in TV spotlight» (στα αγγλικά). *Corvallis Gazette Times* (Gazette Times).. Ανακτήθηκε στις March 18, 2017.
29. ↑  
«Full Episode: Bringing Brooke Home» (στα αγγλικά). *NBC News*.. Ανακτήθηκε στις March 18, 2017.
30. ↑  
«In Search of a Kill». *Oxygen Official Site*. 6 Ιανουαρίου 2017. Ανακτήθηκε στις 18 Μαρτίου 2017.
31. ↑  
«Shows A-Z - It Takes A Killer on Oxygen | TheFutonCritic.com». *www.thefutoncritic.com*. Ανακτήθηκε στις 18 Μαρτίου 2017.
32. ↑  
«Brooke Wilberger». *World News* (στα Αγγλικά). Ανακτήθηκε στις 19 Μαρτίου 2017.